Threshold ble offisielt annonsert under en mediasamling 30. september 2014 med navnet Windows 10. Terry Myerson kalte operativsystemet for Microsofts mest omfattende plattform noensinne, og bekreftet at plattformen skulle fungere på stasjonære datamaskiner, bærbare datamaskiner, nettbrett, smarttelefoner og «all-in-one»-enheter. Windows 10 skulle ta steg mot å gjenopprette deler av brukergrensesnittet til Windows 7 for å forbedre brukeropplevelsen på enheter som benyttet seg av berøring.